Gwiskamant ar Werchez en arzoù end-eeun e voe pennabeg ar gemmadenn dichortoz-se. Liv ar chañv a veze lakaet warni en amzerioù kent, peogwir e oa marvet he mab war ar groaz : du, gris, gell, mouk teñval pe gwer teñval ; teñval-tre e veze ar glaz pa veze implijet. Adal deroù an  e voe gwisket gant ur glaz frankoch, splannoch ha skedusoch. War-dro ar bloavezhioù 1140 e krouas ar werellourien ur glaz anvet  glas Saint-Denis  evit penniliz Saint-Denis ; buan e voe skignet, ha krouet e voe  glaz Chartres  ha  glaz Le Mans  ; gant an amzer, emdroadur an teknikoù ha hini an armerzh e voe krouet arlivioù glas nevez. Loeiz IX (1214-1270) e voe ar roue gall kentañ o wiskañ dilhad glas war ar pemdez.